मुंबई: कंगना रनौत और ऋतिक रोशन के रिश्तों की परतें एक-एक कर खुलती जा रही है. दोनों के रिश्तों के एक एक राज हर दिन सामने आ रहे हैं. पहले कंगना ने ऋतिक पर आरोप लगाए और अब ऋतिक उन आरोपों का सोशल मीडिया के जरिए जवाब दे रहे हैं. इसमें ये समझना मुश्किल हो रहा है कि कौन सच बोल रहा है और कौन झूठ. इस बीच मुंबई पुलिस ने पहली बार अपनी चुप्पी तोड़ी है. मुंबई पुलिस कंगना-ऋतिक विवाद मामले की जांच कर रही है. पूरे विवाद पर पहली बार मुंबई पुलिस के किसी बड़े अधिकारी ने खुलकर बात की है.